
Ministru kabineta noteikumi Nr. 782
Rīgā 2025. gada 16. decembrī (prot. Nr. 52 54. §)
Grozījums Ministru kabineta 2018. gada 9. oktobra noteikumos Nr. 631 "Higiēnas prasības skaistumkopšanas pakalpojumu sniegšanai"
Izdoti saskaņā ar Epidemioloģiskās
drošības likuma 38.1 panta pirmo un trešo daļu
· 1. Izdarīt Ministru kabineta 2018. gada 9. oktobra noteikumos Nr. 631 "Higiēnas prasības skaistumkopšanas pakalpojumu sniegšanai" (Latvijas Vēstnesis, 2018, 206. nr.; 2025, 135. nr.) šādu grozījumu:
· 1.1. papildināt ar 49. punktu šādā redakcijā:
· "49. Skaistumkopšanas pakalpojumu sniedzēji, kas nav sertificētas ārstniecības personas ar kvalifikāciju skaistumkopšanā un kas līdz 2025. gada 31. decembrim ir snieguši skaistumkopšanas pakalpojumus, izmantojot Eiropas Parlamenta un Padomes 2017. gada 5. aprīļa Regulas (ES) Nr. 2017/745, kas attiecas uz medicīniskām ierīcēm, ar ko groza Direktīvu 2001/83/EK, Regulu (EK) Nr. 178/2002 un Regulu (EK) Nr. 1223/2009 un atceļ Padomes Direktīvas 90/385/EK un 93/42/EEK, XVI pielikumā minētos izstrādājumus, kas nav paredzēti medicīniskiem nolūkiem, drīkst turpināt sniegt attiecīgos skaistumkopšanas pakalpojumus līdz 2028. gada 30. jūnijam tikai tādas sertificētas ārstniecības personas uzraudzībā, kurai ir kvalifikācija skaistumkopšanā."
· 2. Noteikumi stājas spēkā 2026. gada 1. janvārī.

